Terrible (1754)

Terrible (San Pablo Apóstol) oli Espanjan laivaston vuonna 1754 vesille laskettu Terrible-luokan kaksikantinen 74-tykkinen linjalaiva.
Valmistus.
Edward Bryantin suunnittelema Jorge Juanin aiempiin suunnitelmiin perustuva alus tilattiin 11. maaliskuuta 1752 Cartagenasta, missä suunnittelija vastasi rakennustöistä. Alus laskettiin vesille 9. joulukuuta 1754 ja otettiin palvelukseen 1755 päällikkönään Juan Ignacio Ponce.
Palvelus.
Alus lähti 12. huhtikuuta 1755 Cartagenasta "Tridenten" ja zebecien "Catalánin", "Ibicencon" ja "Aventureron" kanssa partiomatkalle Välimerelle. Se oli 11. maaliskuuta 1758 ensimmäinen Cartagenan uudella kuivatelakalla huollettu linjalaiva. Alus lähti 7. lokakuuta 1759 Napoliin "Galician", "Atlanten" ja "Soberanon" kanssa kuljettaakseen Carlos III:n Barcelonaan. Se partioi 1759-1761 Cartagenan ja Cádizin välillä. Alus kuljetti 25. marraskuuta 1761 "Tridenten" kanssa puoli miljoonaa pesoa Cádizista Genovaan. Se liitettiin 2. tammikuuta 1762 Idiáquezin laivueeseen. Alus aloitti 1. elokuuta 1763 Cádizista partioinnin Atlantilla. Se liitettiin 30. maaliskuuta 1764 Idiáquezin laivueeseen, jonka muut alukset olivat "Astuto" ja "Atlante" sekä fregatit "Astrea", "Juno", "Perla" ja "Dorado". Laivueen tehtävänä oli valvoa Cabo de São Vicenten ja Sta Marían alueita. Kesäkuussa 1764 alus osallistui Alicantesta Oranin sotaretkeen. Se partioi Cádizista Kanariansaarten ympäristössä ja Cabo de Sõ Vicenten alueella, kunnes alus siirrettiin 1768 huollettavaksi Cartagenaan. Se oli edelleen huollossa 1769. Alus siirrettiin 1770 Cartagenassa reserviin "Glorioson" ja "Aquilesin" kanssa.
Alus ajautui 22. marraskuuta 1774 Cartagenassa oikukkaiden tuulten vuoksi karille. Vauriot korjattiin 1775 Cartagenassa. Alus liitettiin 18. huhtikuuta 1780 Córdovan laivastoon 1. Gibraltarin sotaretkelle. Se lähti 23. kesäkuuta 1781 Cádizista Córdovan laivaston mukana 2. Englannin kanaalin sotaretkelle, johon alus osallistui 25. huhtikuuta 1782 Ranskan laivaston kanssa. Se osallistui 13. syyskuuta 1782 hyökkäykseen Gibraltarille ja 21. lokakuuta Cape Spartelin taisteluun, muttei kohdannut vihollista. Alus lähti 31. toukokuuta 1783 Cádizista Bonetin lippulaivana Cartagenaan, mistä se lähti 1. heinäkuuta Barcelon lippulaivana Algerian sotaretkelle. Alus osallistui 1. elokuuta hyökkäykseen Oraniin. Se siirrettiin 1785 Cartagenassa reserviin.
Heinäkuussa 1790 alus lähti Cádizista Solanon laivaston mukana Nootkan kriisiin. Se siirrettiin tammikuussa 1791 reserviin Cartagenassa, mistä se siirrettiin edelleen Ferroliin. Alus palautettiin palvelukseen elokuussa 1794. Alus palautettiin 1795 Cartagenassa reserviin ja riisuttiin aseista. Se palautettiin palvelukseen 15. tammikuuta 1796 taistelemaan brittejä vastaan Välimerellä. Helmikuussa 1796 alus ajoi tuloksetta takaa Nelsonin "HMS Minervaa". Se liitettiin 12. tammikuuta 1797 Córdovan laivastoon Algecirasiin "Neptunon" ja "Bahaman" sekä fregattien "Santa Casildan", "Santa Dorotean" ja "Santa Brígidan" kanssa. Alus joutui 11. maaliskuuta saarretuksi Cádiziin. Se oli 1803 huollettavana ja kuparoitavana La Carracassa.
Huhtikuussa 1805 alus lähti Cádizista "Firmen" ja "Españan" sekä fregatti "Santa María Magdalenan" kanssa Martiniquelle. Osasto valtasi matkalla brittiläiset kaapparit "Lord Nelson 12" ja "Enquita 10" ja saapui 5. kesäkuuta 1805 Fort de Franceen, missä alukset liittyivät amiraalien Gravina ja Villeneuve laivastoon. Alus osallistui 7. kesäkuuta Barbadosin edustalla 16 brittiläisen aluksen valtaukseen. Se osallistui 22. heinäkuuta Cape Finsiterren taisteluun. Lokakuussa 1805 alus riisuttiin aseista Cádizissa ennen Trafalgarin taistelua. Alus osallistui 9. kesäkuuta 1808 Cádizin taisteluun ja romutettiin 1811.